**Szolgálati tervek**

Életünk egyik legfontosabb része érezni, hogy szükség van ránk és megfelelünk másoknak. Különösen ebben a korosztályban.

Az Andrews Egyetem és a kaliforniai Loma Linda Egyetem kutatócsoportja pontosan ebben a témában vizsgálódott. A kutatás címe: „A közösségi szolgálatok végzésének előnyei a serdülők életében, a serdülőkori egészség szempontjából.”

(A kutatás részletei itt találhatók: digitalcommons@AndrewsUniversity)

Vizsgálatuk eredménye a következő: „Az itt bemutatott információk és adatok egyértelműen bizonyítják, hogy mások szolgálata, nemcsak a szolgálatot élvezők életére, hanem a szolgálatot végzőkére is előnyös hatást gyakorol.”

Mások szolgálatának igen sok pozitív következménye van. Erősíti az önbizalmat, fejleszti a fiatalok szervezőkészségét, erősíti a jó értelemben vett hatalom érzését, mert érzik, hogy valóban értékes dolgot tettek. Fejleszti az empátiát és a vezetői képességeket is erősíti.

Nem írjuk elő, hogy konkrétan mit tegyetek, hiszen minden ország és város más. Azt szeretnénk, ha a lányokkal együtt vizsgálnátok meg, és döntenétek el, melyik tervet tudná helyi közösségetek támogatni. A lányok közvetlenül is segíthetnek, vagy pénzt gyűjthetnek a projectekhez.

A kézműves ötleteket kifejezetten ezért tettük az anyagba. Az elkészült műveket eladhatjátok (esetleg évente egyszer vásárt tarthattok a gyülekezetben, vagy másutt). Olyan helyi ügyre gyűjtsetek pénzt, amivel bemutathatjátok, hogy a Hetednapi adventista emberek kedves, segítőkész, gondoskodó közösséget alkotnak.

Ez persze nem jelenti azt, hogy külföldi projektre ne gyűjthetnétek. Mégis, időnként jó látni, hogy tetteink helyi közösségünk tagjainak életére is jó hatással vannak.

A fiatalok gyakran úgy érzik, hogy anyagi lehetőségek hiányában nem sokat tehetnek. Én mégis hiszem, hogy a fiatalok nagyon jók a sémáktól mentes gondolkodásban, könyörületesek és tele vannak ötletekkel. Támogassuk őket, hogy vágyjanak egyre jobban hasonlítani Jézusra és elfogadni azt a szemléletet, amit Ő gyakorolt földi élete során! Ő soha nem mondta: „Kövessetek, és majd segítek rajtatok!” Ő mindenkin segített, és csak utána szólította fel őket, hogy kövessék.